पाएं अपने शहर की ताज़ा ख़बरें और फ्री ई-पेपरडाउनलोड करें
राज्य चुनाव आयुक्त ने प्रदेश में कोरोना की दूसरी लहर के चलते सवाई माधोपुर सहित 12 जिलों में पंचायतीराज संस्थाओं के चुनाव टाल दिए हैं। पहले मई-जून में चुनाव करवाने की तैयारियां थी। अब कोरोना बेकाबू होने से एक बार फिर अनिश्चितकाल के लिए जिला परिषद सदस्य, पंचायत समिति सदस्य, जिला प्रमुख एवं प्रधान के चुनाव टाल दिए गए हैं। कोरोना के हालात सामान्य होने के बाद ही अब 12 जिलों में पंचायतीराज चुनाव हो सकेंगे।यहां होने हैं चुनाव : जानकारी के अनुसार जयपुर, अलवर, दौसा, भरतपुर, धौलपुर, करौली, सवाईमाधोपुर, कोटा, बारां, जोधपुर, सिरोही और श्रीगंगानगर में पंचायत समिति सदस्य, जिला परिषद सदस्य, जिला प्रमुख और प्रधान के चुनाव होने थे। इस 12 जिलों में जनवरी 2020 से ही जिला प्रमुख और प्रधान के पद प्रशासक संभाल रहे हैं।
डेढ़ साल से अटके हैं चुनाव
नई नगरपालिकाओं के गठन की वजह से 12 जिलों में चुनाव अटके हैं। कई गांव नगर पालिका की सीमाओं में आ गए। इसके चलते नगर पालिकाओं के गठन को हाईकोर्ट में चुनौती दी गई। इसके कारण 12 जिलों में चुनाव प्रक्रिया पर रोक लग गई। इस रोक के चलते गत वर्ष अक्टूबर में केवल 21 जिलों में ही पंचायतीराज संस्थाओं के चुनाव हुए। वहीं इन 12 जिलों में नहीं हुए। पहले जनवरी-फरवरी 2020 में सभी 33 जिलों में चुनाव होने थे, लेकिन उस समय नई ग्राम पंचायतों के गठन की अधिसूचना में देरी से समय पर वोटर लिस्ट और परिसीमन का काम नहीं हो सका। इसकी वजह से जनवरी-फरवरी 2020 में चुनाव टल गए। फिर मार्च में कोरोना की पहली लहर के चलते पंचायत चुनाव टाल दिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn